Þessi fyrirsögn myndi auðveldlega flokkast sem ómótstæðileg enda er flest það sem María Gomez á Paz.is gerir í þeim flokki . Það var hún sjálf sem notaði orðið „ sveitt “ og við tökum bara undir það heilshugar enda fátt meira viðeigandi í janúarlægðunum . María segir að lykilatriðið hér sé gott hráefni og þá ekki síst rauðkálið og sósan sem sé það sem mestu máli skipti . Rétturinn sé óhemjuvinsæll á hennar heimili þar sem hann er reglulega galdraður fram við mikinn fögnuð viðstaddra . Sveittur bátur með roastbeef , sinnepssósu , súrum gúrkum , rauðkáli , steiktum og svissuðum lauk 2x bátabrauð ( fást í Hagkaupum ) rauðkál ( mæli með frá Beauvais ) súrar gúrkur ( mæli með frá Beauvais ) tilbúið roastbeff ca. 250 g ef á að gera 2 báta ( fæst í kjörbúð sem álegg ) 3 msk. sætt sinnep ( mæli með frá Bähncke ) Aðferð : Byrjið á að skera lauk í ræmur og steikja með smjörinu á pönnu , passið að steikja við mjög vægan hita , meira svona sjóða hann í smjörinu en steikja þar til hann er mjúkur Byrjið svo á sinnepssósunni en þar er öllu bara hrært saman sem á að vera í henni . Setjið svo bátabrauðið á pönnuna við vægan hita og ristið að innan og utan , ekki skera brauðið alveg í sundur , heldur leyfið því að hanga saman á annarri hliðinni . Takið af pönnunni og setjið þá roastbeef , laukinn sem þið voruð að mýkja , súru gúrkurnar og rauðkálið á pönnu við vægan hita og leyfið því svona að léttsteikjast saman ( athugið hér er magnið eftir smekk en ég set alveg 5 - 6 sneiðar af roastbeef á hvern bát og vel af gúrkum , rauðkáli og lauk ) . Kryddið með smá Aromat . Setjið svo sósu á brauðið og vel af henni . Raðið svo öllu á milli sem var á pönnunni og stráið steiktum lauk ( þá svona pylsusteiktum lauk ) yfir allt og sósu aftur . Lokið bátnum og hitið smá aftur á pönnunni . Gott er svo að vefja honum inn í smjörpappír til að borða hann .